Vedtægter for SSF støtte- og forældreforening

§ 1 Foreningen navn er SSF støtte- og forældreforening, oprindeligt stiftet d. 04-04-2009.

§ 2 Foreningens formål

Stk.1. Foreningens formål er at støtte ungdomsarbejdet i ishockeyafdelingen af Silkeborg Skøjteløberforening af 1896, hvad angår udøvelse og dygtiggørelse indenfor ishockeysporten og at hjælpe til med at skabe sammenhold i klubben sportsligt og socialt.

Foreningen vil arbejde for at udbygge og fremme forældreinteressen i ishockeyafdelingen i Silkeborg Skøjteløberforening af 1896 og tage et medansvar i forhold til at støtte aktiviteter for foreningens børn og unge.

§ 3 Foreningens bestyrelse

Stk. 1. 
Bestyrelsen består af op til 7 medlemmer inklusiv formanden. Kan dette antal ikke findes består bestyrelsen af det højst mulige antal derunder – dog minimum af 3 medlemmer. Generalforsamlingen vælger medlemmerne af bestyrelsen blandt medlemmer af Silkeborg Skøjteløberforening af 1896’s ishockeyafdeling og/eller iblandt forældre til medlemmer af ishockeyafdelingen i Silkeborg Skøjteløberforening af 1896.

Stk. 2. Bestyrelsesmedlemmer vælges for en periode på 2 år ad gangen. Det tilstræbes at formand og næstformand ikke skal genvælges ordinært på den samme generalforsamling. Genvalg af bestyrelsesmedlemmer kan finde sted. Et bestyrelsesmedlem kan til enhver tid afsættes af generalforsamlingen.

Stk. 3. I forlængelse af generalforsamlingen konstituerer Bestyrelsen sig med formand, næstformand, kasserer og sekretær. Der kan være sammenfald i posterne. Dog skal de nævnte poster fordeles på minimum 2 bestyrelsesmedlemmer.

Stk. 4. Foreningen tegnes ud af til af formanden og af et bestyrelsesmedlem. 

Stk. 5. Forlader et bestyrelsesmedlem eller bestyrelsesmedlemmets børn Silkeborg Skøjteløberforening af 1896 ishockeyafdeling udtræder bestyrelsesmedlemmet automatisk af bestyrelsen. Kan bestyrelsen finde et nyt medlem til bestyrelsen enstemmigt iblandt de tilbageværende bestyrelsesmedlemmer, er det muligt at indtræde i bestyrelsen i valgperioden uden afholdelse af generalforsamling.

§ 4 Foreningens ledelse

Stk. 1. Bestyrelsen har den overordnede ledelse af foreningen. Bestyrelsen har ansvaret for foreningens daglige drift dog.

Stk. 2. Hvert år godkender bestyrelsen årsregnskabet inden det forelægges for generalforsamlingen til endelig godkendelse.

Stk. 3. Hvor andet ikke er nævnt i nærværende § træffer bestyrelsen afgørelse. Bestyrelsen kan nedsætte udvalg, bestående af medlemmer af foreningen, til løsning af forskellige opgaver. I de respektive udvalg skal der som minimum være et medlem fra bestyrelsen.

§ 5 Bestyrelsens virke

Stk. 1. Formanden eller i dennes fravær indkalder næstformanden til bestyrelsesmøde, når det skønnes at være behov herfor eller når 2 medlemmer af bestyrelsen anmoder om møde. Der indkaldes til møde med et varsel på mindst 5 hverdage.

Stk. 2. Bestyrelsen er beslutningsdygtig når mindst halvdelen af bestyrelsen inklusiv formand eller næstformand er til stede.

Stk. 3. Bestyrelsen træffer afgørelse ved simpelt flertal. Ved stemmelighed er formandens stemme afgørende og i dennes fravær næstformanden.

Stk. 4. Der skrives kort referat af generalforsamling og af bestyrelsesmøder. Referater sendes til samtlige bestyrelsesmedlemmer og opbevares hos sekretæren.

§ 4 Generalforsamling.

Stk.1. Den ordinære generalforsamling afholdes 1 gang årligt senest med udgangen af april måned. 
 
Generalforsamlingen varsles senest 14 dage før på SSF hjemmeside. 
Indkomne forslag skal være formanden i hænde senest 8 dage før generalforsamlingen. Regnskab og indkomne forslag offentliggøres på SSF’s hjemmeside senest 6 dage før generalforsamlingen.

Stk. 2. Alle medlemmer af SSF har stemmeret. Stemmeret har alle aktive medlemmer over 16 år. Stemmeret kan kun udøves ved personligt fremmøde på generalforsamlingen. 

Stk. 3. Generalforsamlingen vælger sin dirigent ved simpelt flertal. Dirigenten påser at almindelige foreningsretslige principper bliver overholdt.

Stk. 4. Den ordinære generalforsamling skal have følgende dagsorden:

1.	Valg dirigent og referent
2.	Bestyrelsens beretning
3.	Godkendelse af regnskab
4.	Behandling af eventuelt indkomne forslag
5.	Valg af formand
6.	Valg af bestyrelsesmedlemmer
7.	Evt.

§ 7 Ekstraordinær generalforsamling

Stk. 1. Bestyrelsen kan, hvor en sag ikke tåler opsættelse, indkalde til ekstraordinær generalforsamling med mindst 24 timers varsel. Indkaldelsen kan være skriftlig eller mundtlig.

§ 8 De økonomiske forhold

Stk. 1. Regnskabsåret går fra 1. januar til 31.12.

Stk. 2. Kassereren forlægger regnskabet på generalforsamlingen.

Stk. 3. Kontingentet fastlægges på generalforsamlingen for indeværende kalenderår og opkræves umiddelbart efter generalforsamlingen.

Stk. 4. Foreningen kan afholde arrangementer, hvis overskud anvendes som støttemidler.

Stk. 5. Ved gældsstiftelse og eventuel pantsætning af foreningens ejendom tegnes foreningen af den samlede bestyrelse.

§ 9 Bevilling af støtte

Stk. 1. Bestyrelsen kan efter ansøgning bevilge økonomiske midler til støtte for opfyldelse af foreningens formålsparagraf.

Stk. 2. Bestyrelsen fastsætter kriterierne for tildeling af økonomisk støtte.

Stk. 3. Bestyrelsen fastsætter procedure for ansøgning om økonomisk støtte.

§ 10 Vedtægtsændringer

Stk. 1. Vedtægtsændringer kan vedtages når 50% af de stemmeberettigede medlemmer af foreningen på en generalforsamling stemmer for ændringsforslaget. Hvis der ikke er 50% af medlemmerne repræsenteret skal vedtægtsændringer fremlæges på en ekstraordinær generalforsamling minimum 7 dage og maximum 14 dage efter den ordinære generalforsamling, hvor ændringerne kan vedtages ved almindelig flertal blandt de fremmødte stemmeberettigede medlemmer.

§ 11 Opløsning

Stk. 1. Beslutning om opløsning kan kun tages på en i dette øjemed særligt indkaldt ekstraordinær generalforsamling med minimum 14 dages varsel. Mindst 50% af foreningens stemmeberettigede medlemmer skal være til stede, og til forslagets vedtagelse kræves mindst ¾ af de afgivne stemmer er for forslaget om opløsning. Opnås sådan et flertal ikke på generalforsamlingen indkaldes til endnu en ekstra ordinær generalforsamling, hvor beslutning kan træffes med ¾ stemmeflertal af fremmødte stemmeberettigede medlemmer.

Stk. 2. Såfremt SSF støtte og forældreforening ophæves, overgår foreningens aktiver til ishockey afdelingen i Silkeborg Skøjteløberforening af 1896 

Stk. 3. Såfremt skøjteafdelingen i Silkeborg Skøjteløberforening af 1896 måtte være opløst overgår foreningens aktiver til ungdomsafdelingen i Danmarks Ishockey Union (DIU).

Vedtægerne er vedtaget på generalforsamling den 23/3-2017

Den ____________________		_________________________		

_________________________		_________________________

_________________________		_________________________

_________________________		_________________________

Forretningsorden for SSF støtte- og forældreforening

Foreningen har egen bankkonto og dispositioner afgøres af forældreforeningens bestyrelse. Der er udstedt hævekort som opbevares af det bestyrelsesmedlem som står for indkøb til skøjtedisko. Kasseren modtager altid kvitteringer på betalinger med hævekortet. Kassereren for netbank adgang til foreningens konto. Kontant hævning over kr. 10.000 skal ske ved underskrift på hævebilag af 2 bestyrelsesmedlemmer.

Kontingent opkræves umiddelbart efter generalforsamlingen ved at sekretæren anmoder Silkeborg Skøjteløberforening af 1896 ishockey afdeling om at sende mail til U-hold, informere på hjemmesiden og give trænere og holdledere besked om det er tid til betaling.

Ishockey spillere i Silkeborg Skøjteløberforening af 1896 ishockey afdeling kan søge forældreforeningen om økonomiske midler.Ansøgningen skal indeholde formål og budget og det antal spillere som der søges tilskud til.
Ansøgning sendes til: foraeldreforening@ssf1896.dk og skal behandles inden 5 hverdage. Alle bestyrelsesmedlemmer har ret og pligt til at meddele deres holdning til en ansøgning – undtaget ved inhabilitet. Besvarelsen holdes i en ordentlig tone og alle bestyrelsesmedlemmer skal respektere flertallets afgørelse.
Sekretæren sender svar på ansøgningen til ansøger.